open-index/open-wikipedia-markdown huggingface dataset:
Κωνσταντίνος Προβελέγγιος

Ο **Κωνσταντίνος Προβελέγγιος** (1800 - 1880) ήταν Έλληνας πολιτικός του 19ου αιώνα.

## Βιογραφικά στοιχεία

Γεννήθηκε στη Σίφνο το 1800. Σπούδασε νομικά και διακρίθηκε για τους λόγους του. Εξελέγη για πρώτη φορά βουλευτής Μήλου - Σίφνου στις εκλογές του 1844 και επανεξελέγη σε αυτές του 1850. Το 1851 διορίστηκε γερουσιαστής.

Απεβίωσε στην Αθήνα το 1880. Γιος του ήταν ο Ιωάννης Προβελέγγιος

## Παραπομπές


## Πηγές
* Κωνσταντίνος Προβελέγγιος βιογραφικά στοιχεία από το Ινστιτούτο Νεοελληνικών Ερευνών]
* 

Κατηγορία:Έλληνες υπουργοί Εσωτερικών
Π
Κατηγορία:Εισαγγελείς του Αρείου Πάγου
Κατηγορία:Οικογένεια Προβελέγγιου
Κατηγορία:Έλληνες γερουσιαστές
Παντολέων Κωστάκης

Ο **Παντολέων Κωστάκης** (1826 - 1892) ήταν Έλληνας πολιτικός του 19ου αιώνα. Γεννήθηκε στο Μεσολόγγι το 1826 και διετέλεσε νομάρχης. Απεβίωσε το 1892.
## Πηγές
* 
* συνοπτικό βιογραφικό σημείωμα από το Ινστιτούτο Νεοελληνικών Ερευνών

Κατηγορία:Έλληνες Νομάρχες
Κατηγορία:Έλληνες πολιτικοί-επέκταση
Κατηγορία:Λήμματα που χρειάζονται αναφορά αριθμού σελίδας
Περικλής Πετράκης

Ο **Περικλής Πετράκης** (1832 - 1892) ήταν Έλληνας πολιτικός του 19ου αιώνα.

## Βιογραφία
Γεννήθηκε στην Αθήνα το 1832. Προερχόταν από γνωστή οικογένεια ιατρών και ιερέων από τη Δημητσάνα. Πατέρας του ήταν ο Ανάργυρος Πετράκης, πρώτος δήμαρχος Αθηναίων. Σπούδασε νομικά στο Πανεπιστήμιο Αθηνών και ακολούθησε την πολιτική σταδιοδρομία ως βουλευτής Αττικής από το 1865 και μετά. Έγινε υπουργός «δικαιοσύνης» στην Κυβέρνηση Αλέξανδρου Κουμουνδούρου Νοεμβρίου 1865, και «Ναυτικών» στην Κυβέρνηση Αλέξανδρου Κουμουνδούρου 1870 ενώ κατείχε για μικρό χρονικό διάστημα και το  «Υπουργείο Εκκλησιαστικών και Δημόσιας Εκπαιδεύσεως» στην ίδια κυβέρνηση.  Εξελέγη βουλευτής για τελευταία φορά το 1895. Απεβίωσε στην γενέτειρα του το 1892.

## Παραπομπές


## Πηγές
* 
* συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες υπουργοί Ναυτικών
Κατηγορία:Έλληνες υπουργοί Εκκλησιαστικών
Περικλης
Κατηγορία:Βουλευτές Αττικής
Περικλής Μελέαγρος

Ο **Περικλής Μελέαγρος** (1872 - 1893) ήταν Έλληνας ποιητής στα τέλη του 19ου αιώνα.

## Βιογραφικά στοιχεία
Γεννήθηκε στην Αθήνα το 1872. Πέθανε νεότατος στο Παρίσι το 1893.

## Πηγές
* 
* συνοπτικό βιογραφικό σημείωμα από το Ινστιτούτο Νεοελληνικών Ερευνών

Κατηγορία:Νεοέλληνες ποιητές
Κατηγορία:Έλληνες ποιητές
Εύα

Η **Εύα** είναι πρόσωπο της Παλαιάς διαθήκης, όπου αναφέρεται ως η πρώτη γυναίκα και ο δεύτερος άνθρωπος που δημιουργήθηκε από τον Θεό, μετά τον πρωτόπλαστο Αδάμ.

## Δημιουργία και Όνομα
Σύμφωνα με τη βιβλική αφήγηση, η Εύα δημιουργήθηκε την έκτη ημέρα της δημιουργίας από την πλευρά του Αδάμ (πράγμα που στην αγγλική μετάφραση της Βίβλου, του βασιλέα Ιακώβου, είχε μεταφραστεί λανθασμένα ως "ένα οστό της πλευράς") όταν εκείνος βρισκόταν εν υπνώσει. Το όνομά της (που σημαίνει στα εβραϊκά Ζωή) το πήρε μετά την Πτώση από τον Αδάμ (Γεν. 3,20). Της έδωσε αυτό το όνομα λόγω της χαράς του που ακόμα και μετά την Πτώση διαπίστωσε πως η ευλογία για απόκτηση απογόνων συνεχιζόταν (Γεν. 1,28).

## Η Πτώση
Μαζί με τον Αδάμ εκδιώχτηκε από την Εδέμ παραβαίνοντας την εντολή του Θεού να μην δοκιμάσουν τον καρπό από το «δένδρο της γνώσης». Η Εύα εμφανίζεται να δοκιμάζει πρώτη τον απαγορευμένο καρπό, παρακινούμενη από τον όφι, και στη συνέχεια να δίνει τον καρπό στον Αδάμ. Ο "αγώνας" τους προς τη μετάνοια συνεχίστηκε στη Γη. Ο Αδάμ και η Εύα απέκτησαν γιους, τον Κάιν (Γένεση 4,1) και τον Άβελ (Γένεση 4,2), μετά τον φόνο του οποίου και σε ηλικία 130 ετών απέκτησαν τον Σηθ (Γένεση 5,3), καθώς επίσης και άλλους γιους και κόρες. 

## Η Εύα στο Ισλάμ
Στην ισλαμική παράδοση αναφέρεται με το όνομα Χάουα (), αλλά δεν απαντάται με το όνομά της στο Κοράνιο, όπου παρουσιάζεται ως σύντροφος του Αδάμ. Από το Κοράνιο δεν αντλούνται λεπτομερείς πληροφορίες για τη δημιουργία της Εύας από τον Αδάμ, ωστόσο περισσότερες λεπτομέρειες έχουν ενσωματωθεί σε άλλες πηγές της ισλαμικής θεολογίας, κυρίως τα χαντίθ. Στα πλαίσια της εβραϊκής, χριστιανικής και ισλαμικής παράδοσης, έχουν εκφραστεί διαφορετικές ερμηνείες σχετικά με την αφήγηση της δημιουργίας του Αδάμ και της Εύας. 

## Εορτασμός
Κατά τη Χριστιανική πίστη, πέρασε τις δοκιμασίες της, άγιασε και συγχωρέθηκε και η μνήμη της εορτάζεται μαζί με του Αδάμ κάθε χρόνο την Κυριακή των Προπατόρων (κινητή εορτή).

## Παραπομπές


## Βιβλιογραφία
* Kristen E. Kvam, Linda S. Schearing, Valarie H. Ziegler, *Eve and Adam: Jewish, Christian, and Muslim readings on Genesis and gender*, Indiana University Press, 1999.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Θρυλικοί προγεννήτορες
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Σκαρλάτος Βυζάντιος

Ο **Σκαρλάτος Βυζάντιος** (1797 ή 1798 - 1878) ήταν Έλληνας λόγιος του 19ου αιώνα.

## Βιογραφικά στοιχεία
Γεννήθηκε στο Ιάσιο της Μολδαβίας στις 6 Νοεμβρίου του 1798. Ο πατέρας του ήταν επιστάτης του μεγάλου Αρμάση επί της ηγεμονίας του Αλέξανδρου Καλλιμάχη. Γράμματα έμαθε στην σχολή της Ξηράς Κρήνης. Κατέφυγε μαζί με τους γονείς του για να σωθούν από τις σφαγές των Ελλήνων από τους Τούρκους που ξέσπασαν το 1821 στην Μολδοβλαχία, και μετά από πολλά δεινά και περιπέτειες που διάρκεσαν εννέα χρόνια έφτασαν στην Ελλάδα. Εκεί προσλήφθηκε στην γραμματεία των Εσωτερικών, και αργότερα υπηρέτησε σε πολλές άλλες πολιτικές και εκκλησιαστικές επιτροπές, φτάνοντας τελικά επίτροπος του βασιλιά παρά την Ιερή Σύνοδο. 

Το 1846 ήρθε σε ρήξη με τον Άρμανσπεργκ λόγω των προνομίων της ορθόδοξης εκκλησίας και παραιτήθηκε. Ασχολήθηκε με τα γράμματα και τις μελέτες ως το 1854, όταν ξανά ανέλαβε ως διευθυντής της δημοτικής εκπαίδευσης. Στην υπηρεσία αυτή έφερε πολλές ανακαινίσεις και βελτιώσεις. Τα δημοτικά σχολεία σχεδόν διπλασιάστηκαν, ο μισθός των δημοδιδασκάλων τακτοποιήθηκε, καταργήθηκε η βιβλιοκαπηλία, και πολλά άλλα. 

Πέθανε στην Αθήνα στις 11 Απριλίου 1878. Γιοί του ήταν ο Αναστάσιος και Αλέξανδρος, σημαντικοί πολιτικοί δημοσιογράφοι.

## Συγγράμματα
Από το φιλολογικό έργο του Σκαρλάτου, το πρώτο δημοσιευμένο είναι το μεταφραστικό λεξικό από τα νέα στα αρχαία Ελληνικά, και αντίστροφα. Επίσης εξέδωσε Ελληνικό-Γαλλικό μεταφραστικό λεξικό, τοπογραφική περιγραφή της Κωνσταντινούπολης, και άλλα συγγράμματα. Σε συνεργασία με τον Α. Ρ. Ραγκαβή συνέγραψαν την πεντάτομη *Ελληνική Χρηστομάθεια εκ των δοκιμωτέρων Ελλήνων πεζογράφων και ποιητών. Μετά σχολίων γραμματικών ιστορικών και γεωγραφικών, και μετ’ επιτόμων φιλολογικών και κριτικών εκθέσεων* για χρήση *των απανταχού Ελληνικών Σχολείων και Γυμνασίων*.

### Ο Σκαρλάτος ως λεξικογράφος
Ήταν συγγραφέας τριών λεξικών, τα οποία ήταν μεγάλης σημασίας για την ελληνική λεξικογραφία και ταυτόχρονα ήταν ο πρώτος Έλληνας λεξικογράφος που δημοσίευσε λεξικό στο έδαφος του νεοσύστατου ελληνικού κράτους. Το πρώτο λεξικό του (1835) - Λεξικό της σύγχρονης καθομιλουμένη μορφή της ελληνικής γλώσσας ( Δημοτική ). Το δεύτερο λεξικό ήταν το «Λεξικόν Ελληνικόν και Γαλλικόν« (1846).

Το τρίτο λεξικό, ήταν το «Λεξικόν της ελληνικής γλώσσης», το 1852, ένα λεξικό της αρχαίας ελληνικής γλώσσας. Ο Βυζάντιος ως λεξικογράφος αν και αυτοδίδακτος, το έργο του έπαιξε σημαντικό ρόλο κατά τον 19ο αιώνα.

## Παραπομπές


## Πηγές
* Σκαρλάτος Βυζάντιος βιογραφικά στοιχεία από το Ινστιτούτο Νεοελληνικών Ερευνών
* 
* 

Κατηγορία:Έλληνες λόγιοι του 19ου αιώνα
Θεόδωρος Ορφανίδης

Ο **Θεόδωρος Ορφανίδης** (1817 - 5 Αυγούστου 1886) ήταν Έλληνας ποιητής και βοτανολόγος του 19ου αιώνα.

## Βιογραφικά στοιχεία
Γεννήθηκε στη Σμύρνη το 1817. Τα παιδικά του χρόνια τα πέρασε στη Σύρο και στην Τήνο. Εγκαταστάθηκε από το 1835 στην Αθήνα και αφού ολοκλήρωσε τις γυμνασιακές σπουδές του διορίστηκε στο υπουργείο Εσωτερικών. Σπούδασε βοτανική στο Παρίσι με κρατική υποτροφία. Όταν γυρίζει το 1850 διορίζεται έκτακτος καθηγητής στο πανεπιστήμιο. Συμμετείχε ως πληρεξούσιος στη Β΄ Εθνοσυνέλευση. Την περίοδο 1867-1868 χρημάτισε πρύτανης. Ο Ορφανίδης μελέτησε τον φυτικό πλούτο της Ελλάδας και δημοσίευσε τα πορίσματα των ερευνών του στο έργο του Flora graeca exciccata. Ανακάλυψε πενήντα περίπου είδη ελληνικών φυτών. Απεβίωσε το 1886.

Τα φυτικά είδη *[[Heracleum orphanidis]]*, *[[Centaurea orphanidea]]*, *[[Biebersteinia orphanidis]]*, *[[Campanula orphanidea]]*, *[[Euphorbia orphanidis]]*, *[[Nepeta orphanidea]]*, *[[Tulipa orphanidea]]*, *[[Verbascum orphanideum]]* and *[[Viola orphanidis]]* εχουν ονομασθεί προς τιμην του.

## Έργο
Η ποίηση του Θεόδωρου Ορφανίδη εντάσσεται στην Α' Αθηναϊκή Σχολή και είναι κυρίως σατιρική. Είναι επηρεασμένος από τον Αλέξανδρο Σούτσο, τον οποίο προσπαθεί και να μιμηθεί. Εμφανίζεται πρώτη φορά το 1836 με τη σατυρική συλλογή του *Ο Μένιππος*. Το 1840 εκδίδει για σύντομο διάστημα το σατιρικό περιοδικό *Ο Τοξότης*. Ο Ιωάννης Κωλέττης απομακρύνει τον ενοχλητικό ποιητή με την υποτροφία που του δίνει για να σπουδάσει στο Παρίσι. Όταν γυρίζει γράφει άφθονα ποιήματα επικολυρικά (Ο Άπατρις, Χίος δούλη, Άγιος Μηνάς) και σατιρικά (Τίρι λίρι). Συμμετείχε σε ποιητικούς διαγωνισμούς και ως διαγωνιζόμενος και ως κριτής, διαμορφώνοντας τη νεοελληνική κριτική. Οι κριτικοί θεωρούν την ποίησή του χωρίς πρωτοτυπία και χαμηλής ποιότητας.

## Πηγές

* 
* 
* συνοπτικό βιογραφικό σημείωμα από το Ινστιτούτο Νεοελληνικών Ερευνών
* Βιογραφικό σημείωμα από το Εθνικό Κέντρο Βιβλίου 

## Παραπομπές


## Εξωτερικοί σύνδεσμοι
* Ο Θεόδωρος Ορφανίδης ως βοτανικός, του Τέοντορ Χέρμαν φον Χέλντραϊχ στο Ημερολόγιο Σκόκου του 1887.

Κατηγορία:Έλληνες πληρεξούσιοι
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες βοτανολόγοι
Κατηγορία:Α' Αθηναϊκή Σχολή
Χαράλαμπος Ζυμβρακάκης

Ο συνταγματάρχης του πυροβολικού **Χαράλαμπος Ζυμβρακάκης** (1812 - 1880) ήταν Έλληνας στρατιωτικός και πολιτικός.

## Βιογραφικά στοιχεία
Γεννήθηκε στα Περιβόλια Κυδωνίας Κρήτης το 1812 και ήταν γιος του Εμμανουήλ Ζυμβρακάκη αγωνιστή της Επανάστασης του 1821. Σπούδασε στην στρατιωτική σχολή και αποφοίτησε με τον βαθμό του ανθυπολοχαγού του πυροβολικού. Το 1841 όταν επαναστάτησε η Κρήτη παραιτήθηκε και πήγε στην Λακωνία για να στρατολογήσει μαζί με τον αδερφό του Ιωάννη. Ξεκίνησε με το καράβι, δεν πρόλαβε όμως να φτάσει στην Κρήτη, γιατί η επανάσταση ανεστάλη. 

Το 1854 ήταν αρχηγός του επιτελείου του στρατηγού Μαμούρη. 

Το 1862 εκλέχτηκε πληρεξούσιος των Κρητών της Μήλου. Διετέλεσε φρούραρχος της Συνελεύσεως. 

Υπηρέτησε ως Υπουργός των Στρατιωτικών, στις εξής κυβερνήσεις: Κυβέρνηση Ζηνοβίου Βάλβη 1864, Κυβέρνηση Δημητρίου Βούλγαρη 1866, Κυβέρνηση Επαμεινώνδα Δεληγεώργη 1870, Κυβέρνηση Θρασύβουλου Ζαΐμη 1871 και στην οικουμενική κυβέρνηση Κανάρη του 1877).

Απεβίωσε στην Αθήνα στις 26 Μαΐου του 1880. Γιοι του είναι οι Εμμανουήλ Χ. Ζυμβρακάκης και Επαμεινώνδας Ζυμβρακάκης.

## Περιστατικό από την ζωή του
Το έτος 1871 ή 1872 η κυβέρνηση τον έστειλε στα μεθόρια της Δυτικής Ελλάδας για να συνεννοηθεί με τον διοικητή της Ηπείρου και Θεσσαλίας γύρω από τον τότε νέο ψηφισθέντα νόμο περί καταδιώξεως της ληστείας. Διοικητής των μεθορίων επαρχιών ήταν ο Ρασσίμ Πασσάς, ο λεγόμενος Βασιλάκης. Αφού οι πληρεξούσιοι των δύο κυβερνήσεων τελείωσαν την αποστολή τους, ο Ρασσίμ πασσάς εκμυστηρεύτηκε στον Ζυμβρακάκη ότι κάποτε, βρισκόμενος κρυφά στο Ναύπλιο, δύο Βαυαροί του Όθωνα τον κυνήγησαν για να τον σκοτώσουν. Ο Ζυμβρακάκης που περνούσε τυχαία από εκεί έσωσε τον Ρασσίμ και τον παρέδωσε στον πανδοχέα του ξενώνα του Καλλέργη έξω από το Ναύπλιο, από το οποίο κατόρθωσε να ξεφύγει την επόμενη μέρα. Ο Ζυμβρακάκης προσέχοντας τα λόγια του, απάντησε, ότι μάλλον τον θεό θα πρέπει να ευχαριστήσει, και ότι αν το περιστατικό πραγματικά συνέβη όπως το διηγήθηκε, αυτός απλά έσωσε την ζωή κάποιου κατατρεγμένου, και τίποτα παραπάνω.

## Πηγές
*  Χαράλαμπος Ζυμβρακάκης - βιογραφικά στοιχεία από το Ινστιτούτο Νεοελληνικών Ερευνών
* 
* 
* 
* Εφημερίδα  "ΕΛΕΥΘΕΡΙΑ" 27 & 28 - 5 -1880 https://digitallib.parliament.gr/display_doc.asp?item=36344&seg=

Κατηγορία:Έλληνες υπουργοί Στρατιωτικών
Κατηγορία:Έλληνες πληρεξούσιοι
Κατηγορία:Έλληνες αξιωματικοί του πυροβολικού
Κατηγορία:Κρητική Επανάσταση (1866-1869)
Αρτέμιος Μίχος

Ο **Αρτέμιος Μίχος** ή **Μίχου** (Ιωάννινα, 1803 - Αθήνα, 1880) ήταν Έλληνας πολιτικός, στρατιωτικός και αγωνιστής της Ελληνικής Επανάστασης.
## Βιογραφικά στοιχεία
Πήρε μέρος στην Επανάσταση του 1821 στην αρχή σε σώμα ατάκτων αλλά κατατάχτηκε στον τακτικό στρατό και το 1830 προήχθη σε υπολοχαγό. Πήρε μέρος στην επανάσταση στα Κατσανοχώρια, στη μάχη της Πλάκας, σε πολλές άλλες μάχες στο Λιδορίκι στο Κλίμα στην Κοτσιρού. Πολέμησε μαζί με τον Καραΐσκάκη στην Υποβρύνα και τη Ράχοβα, ήταν και στο Μεσολόγγι στην τελευταία πολιορκία του και την ηρωική έξοδο. Το 1827 συμμετείχε στις μάχες της Αθήνας και του Πειραιά, στη Μάχη της Πέτρας, των Θηβών όπου και τραυματίστηκε, στην πολιορκία της Ναυπάκτου και στη δεύτερη μάχη της Πέτρας όπου τραυματίστηκε εκ νέου.

Διετέλεσε επιθεωρητής του πεζικού, αρχηγός της χωροφυλακής, μέλος του αναθεωρητικού δικαστηρίου και υπουργός στρατιωτικών στην προσωρινή κυβέρνηση του 1862 και στην Κυβέρνηση Δημητρίου Βούλγαρη 1866.

Ήταν από τους πρωτεργάτες της επανάστασης του 1862 κατά του Όθωνα , τα γνωστά Ναυπλιακά, όπου σαν διοικητής του 5ου τάγματος πεζικού και της φρουράς Ναυπλίου στασίασε την 5η Φεβρουαρίου και κατέλαβε το φρούριο.

## Παραπομπές


## Πηγές
* 
* συνοπτικό βιογραφικό σημείωμα από το Ινστιτούτο Νεοελληνικών Ερευνών
*Γεωργίου Σώκου, Μεγάλη Στρατιωτική και Ναυτική Εγκυκλοπαίδεια , τόμος 4ος, Αθήναι 1929

Κατηγορία:Έλληνες υπουργοί Στρατιωτικών
Κατηγορία:Αγωνιστές του 1821
Κατηγορία:Αρχηγοί Ελληνικής χωροφυλακής
Κατηγορία:Έλληνες δικαστικοί
Σπυρίδων Ρώμας

Ο **Σπυρίδων Ρώμας** (1826 - 1881) ήταν Έλληνας πολιτικός κατά τη διάρκεια της Ελληνικής Επαναστάσεως.

## Βιογραφικά στοιχεία
Γεννήθηκε στην Αθήνα το 1826. Ο πατέρας του, επιφανέστατης καταγωγής από τη Ζάκυνθο, ήταν ο Κανδιάνος Ρώμας, ήταν πρόεδρος της Γερουσίας του Ιόνιου Κράτους. Σπούδασε από νέος στο Εθνικό Πανεπιστήμιο και συνέχισε τις σπουδές του στη Γερμανία. Φοίτησε στη Χαϊδελβέργη και στο Βερολίνο, όπου και αποφοίτησε σε ηλικία μόλις είκοσι χρονών με πτυχίο διδακτορικής. 

Επιστρέφοντας στα Επτάνησα έγινε αμέσως γραμματέας της Γερουσίας της Ιονίου Πολιτείας μέχρι της ένωσης με την Ελλάδα. Το 1879 διετέλεσε βουλευτής και υπουργός της Εκπαιδεύσεως.

Νυμφεύτηκε την Ασπασία Αλεξάνδρου Μουρούζη και είχε τέκνα:
* Ελένη Ρώμα, σύζυγος Γεωργίου Μαυρομιχάλη 
* Όρσολα (Λίνα) Ρώμα, σύζυγος Κυριακούλη Μαυρομιχάλη
* Σοφία Ρώμα, σύζυγος Αθανάσιου Δημητρίου Μπότσαρη
* Αλέξανδρος Ρώμας, πολιτικός, σύζυγος Σοφίας Χρηστάκη Ζωγράφου

Πέθανε στην Αθήνα το 1881.

## Παραπομπές


## Πηγές
* 
* συνοπτικό βιογραφικό σημείωμα από το Ινστιτούτο Νεοελληνικών Ερευνών

Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Βουλευτές Ζακύνθου
Σπυριδων
Κτενασίτης

Ο **κτενασίτης** (αγγλ. ktenasite) είναι ένυδρο θειικό ορυκτό του χαλκού και του ψευδαργύρου. Έλαβε το όνομά του προς τιμήν του καθηγητή Ορυκτολογίας Κωνσταντίνου Αντ. Κτενά (1884-1935). Ανευρέθη και περιγράφηκε πρώτα από τον, επίσης καθηγητή Ορυκτολογίας του ΑΠΘ, Π. Κόκκορο το 1950.

Είναι ασύνηθες δευτερογενές ορυκτό, σχηματιζόμενο από την οξείδωση χαλκοπυρίτη και σφαλερίτη σε υδροθερμικές χαλκούχες - ψευδαργυρούχες αποθέσεις καθώς και σε μεταλλευτικά απόβλητα.

Ορυκτά με τα οποία σχετίζεται είναι ο γλαυκοκερινίτης, ο σερπιερίτης, ο σμιθσονίτης, η γύψος, ο ναμουβίτης και ο σουλενμπεργίτης.

Δεν απαντά σε πολλές περιοχές της Γης. Πρωτοβρέθηκε και μελετήθηκε στα μεταλλεία Λαυρίου (των οποίων αποτελεί και type locality) και συγκεκριμένα ανευρίσκεται στα μεταλλευτικά απόβλητα της παραλίας Θορικού, το μεταλλείο αρ. 19 στο Σούνιο και τα ορυχεία «Βίλλια», «Χριστιάνα», «Ιλάριον» αρ. 50, «Σερπιέρη» και «Ζαν Μπατίστ» της Καμάριζας.

Απαντάται, επίσης, στην Ιταλία (Σαρδηνία, περιοχή Βιντσέντσα), τη Γερμανία, την περιοχή Αριέζ στη Γαλλία, την Κάμπρια και την Ουαλία (περιοχή Cardigan) στη Βρετανία και τις Πολιτείες Αριζόνα, Νέο Μεξικό, Γιούτα και Κολοράντο των ΗΠΑ. Λιγότερο σημαντικές εμφανίσεις του έχουν αναφερθεί και σε άλλες χώρες.

## Πηγές
*Handbook of Mineralogy
*Mindat.org
*Galleries.com
*Webmineral.com
*Mineralienatlas

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

Κατηγορία:Ορυκτά του θείου
Κτενασιτης
Κτενασιτης
Κατηγορία:Ένυδρα ορυκτά
Θορικοσίτης

Ο **θορικοσίτης** είναι οξυχλωριούχο ορυκτό του μολύβδου, του αντιμονίου και του αρσενικού. Οφείλει το όνομά του στην περιοχή Θορικό κοντά στο Λαύριο  στα μεταλλεία της οποίας εντοπίστηκε και μελετήθηκε (type locality, TL).

Είναι από τα σπανιότερα δευτερογενή ορυκτά, σχηματιζόμενο στις ζώνες εξαλλοίωσης των μεταλλευτικών απορριμάτων με την επίδραση θαλάσσιου νερού.

Ορυκτά με τα οποία σχετίζεται είναι ο λαυριονίτης και ο παραλαυριονίτης, ο υδροκερουσίτης, ο σφαλερίτης, ο αραγονίτης και ο ασβεστίτης.

Ανευρίσκεται μόνο στις περιοχές της ακτής Θορικού και στο σπήλαιο Πασά Λιμάνι καθώς και στο Πιομπίνο της περιοχής του Λιβόρνο (Τοσκάνη, Ιταλία).

## Δείτε επίσης
* Κατάλογος ορυκτών
* Κατάλογος ορυκτών των μεταλλείων Λαυρίου

## Πηγές
* Handbook of Mineralogy
* Mindat.org
* Webmineral.com
* Mineralienatlas

## Περαιτέρω ανάγνωση
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Εξωτερικοί σύνδεσμοι
* 

Κατηγορία:Ορυκτά του αντιμονίου
Κατηγορία:Ορυκτά του αρσενικού
Κατηγορία:Ορυκτά του μολύβδου
Κατηγορία:Αλογονίδια
Δικαστική Αστυνομία

Ως **Δικαστική Αστυνομία**, (Judicial Police), χαρακτηρίζεται ιδιαίτερη διοικητική υπηρεσία ενός κράτους που φέρει αστυνομικό χαρακτήρα.

Κύριο αντικείμενο της Δικαστικής Αστυνομίας είναι η εξιχνίαση και η δίωξη εγκληματικών πράξεων, παραπέμποντας στη Δικαιοσύνη τους υπαίτιους προς δίκη, καθώς και η μελέτη των παρατηρούμενων εγκλημάτων (στατιστική), ως και της ψυχολογίας του εγκληματία, βάσει των οποίων υποβάλλει προτάσεις εφαρμογής μέτρων καταστολής.

Η Δικαστική Αστυνομία αποτελεί τον σημαντικότερο αρωγό στο έργο των δικαστικών και κυρίως των Εισαγγελικών Αρχών υπό τη διοίκηση των οποίων και τελεί.

Στην Ελλάδα δεν υφίσταται ιδιαίτερη τέτοια αστυνομία με οργανική αυτοτέλεια, αλλά και περιγράφεται στην υφιστάμενη νομοθεσία, (π.χ. στον Κώδικα Δημοσίου Ναυτικού Δικαίου, κ.α.). Τα κατ΄ αντικείμενο καθήκοντα αυτής ασκούν σήμερα, παράλληλα με τα διοικητικά τους καθήκοντα, οι υφιστάμενες αστυνομικές αρχές, Ελληνική Αστυνομία, το Λιμενικό Σώμα και παλαιότερα η Αστυνομία Πόλεων και η Χωροφυλακή. Αντίθετα, Δικαστική Αστυνομία οργανικά αυτοτελής, υφίσταται σε άλλες χώρες ακόμα και της Ευρώπης όπως π.χ. στην Πορτογαλία και την Ιταλία.

Σε κάποιες χώρες της Ευρώπης τη Δικαστική Αστυνομία ασκούν ειδικά σώματα που τους έχουν ανατεθεί προανακριτικά καθήκοντα παρόμοια με αυτά που ασκούν οι ελληνικές αστυνομικές αρχές, όπως π.χ. συμβαίνει στο Βέλγιο, στη Γαλλία, τη Γερμανία, κ.ά.

## Σημειώσεις
Τελευταία πολλές συζητήσεις γίνονται (επίσημες και ανεπίσημες) για την αναγκαιότητα της ίδρυσης Δικαστικής Αστυνομίας με οργανική αυτοτέλεια και στην Ελλάδα, της οποίας το κύριο αντικείμενο θα είναι περισσότερο το προκαταρκτικό στάδιο της πληθώρας των υποθέσεων που βαρύνουν τις Εισαγγελικές Αρχές, η εκτέλεση ενταλμάτων σύλληψης, προσωρινής κράτησης κ.ά.
Ήδη έχει ολοκληρωθεί από την νομοπαρασκευαστική επιτροπή του Υπουργείου Δικαιοσύνης σχετικό σχέδιο νόμου (βασιζόμενο σε διάταξη του ν.2145/1993), που αναφέρεται στη σύσταση Δικαστικής Αστυνομίας με τις προβλεπόμενες αρμοδιότητες, στο προσωπικό και την υπηρεσιακή του κατάσταση, με προτιθέμενη έναρξη ισχύος στις Εισαγγελίες Πρωτοδικών της Αθήνας, του Πειραιά και της Θεσσαλονίκης.

Σημαντικότερος ανασταλτικός παράγοντας της δημιουργίας αυτοτελούς Δικαστικής Αστυνομίας είναι αφενός η έλλειψη οικονομικών πόρων, (κτιριακών εγκαταστάσεων, εξοπλισμών εργαστηρίων και μέσων) όσο βέβαια και η απροθυμία των συναρμόδιων υπουργείων. Σημειώνεται τέλος ότι στις 27 Ιανουαρίου 2010 πραγματοποιήθηκε ειδική εκδήλωση - ομιλία, από τον Δικηγορικό Σύλλογο Αθηνών, την «Εταιρεία Δικαστικών Μελετών» και το Τμήμα Νομικής του Πανεπιστημίου Αθηνών με θέμα την ίδρυση Δικαστικής Αστυνομίας. Σε αυτή έλαβαν μέρος εξέχουσες προσωπικότητες του χώρου με κατάληξη την ευχή της ίδρυσής της.

Δικαστικη Αστυν
Δικαστικη Αστυν
Κατηγορία:Επιβολή του νόμου
Αστυνομία Μεταλλείων

**Αστυνομία μεταλλείων**, ή **ορυχείων** ονομάζεται γενικά ο αστυνομικός έλεγχος που εφαρμόζεται στα πάσης φύσεως ορυχεία. 

## Ελλάδα
Στην Ελλάδα δεν υφίσταται οργανικά αυτοτελής τέτοια διοικητική υπηρεσία, πλην όμως ασκείται αυτή, σύμφωνα με τον υφιστάμενο Μεταλλευτικό Κώδικα, υπό τον Επιθεωρητή των μεταλλείων στον οποίο ανήκει η επίβλεψη και ο έλεγχος της ασφάλειας της ζωής και της υγείας των απασχολουμένων εργατών των ορυχείων, η ασφάλεια των εγκαταστάσεων και των πάσης φύσεως εξοπλισμών τους, της καλής λειτουργίας αυτών καθώς επίσης και της προστασίας των επί της επιφάνειας ευρισκομένων προσώπων, κτισμάτων και εγκαταστάσεων, δρόμων, σιδηροδρομικών γραμμών κ.λπ.

Για τους παραπάνω λόγους ο επιθεωρητής των μεταλλείων ή ορυχείων εκδίδει απαραίτητες διαταγές, απ΄ ευθείας στους μεταλλευτές ή μεταλλουργούς αναφέροντας σχετικά στο Υπουργείο Ανάπτυξης, πρώην Υπουργείο Βιομηχανίας. Ειδικότερα σε επείγουσες περιπτώσεις παρέχεται στον Επιθεωρητή το δικαίωμα να διατάξει ακόμα και την αναστολή, ή την παύση, των εργασιών λαμβάνοντας παράλληλα τα απαραίτητα προληπτικά μέτρα ανάλογα των κατά περίπτωση επισφαλών.

Για τον σκοπό αυτό η Γενική Επιθεώρηση Μεταλλείων εκδίδει αστυνομικές διατάξεις που ρυθμίζουν όλες τις λεπτομέρειες του τρόπου εργασιών, (μεταλλευτικής), των οποίων οι παραβάτες τιμωρούνται σύμφωνα με τις διατάξεις του Μεταλλευτικού Κώδικα.

Με την σύσταση του Υπουργείου Περιβάλλοντος, Ενέργειας και Κλιματικής Αλλαγής (ΥΠΕΚΑ),  οι  Επιθεωρήσεις  Μεταλλείων (Νοτίου και Βορείου Ελλάδος) μεταφέρθηκαν (μαζί με τις υπόλοιπες υπηρεσίες του τομέα ενέργειας του Υπ. Ανάπτυξης) διοικητικά στο ΥΠΕΚΑ. Με τον νέο οργανισμό του ΥΠΕΚΑ, Π.Δ.100/2014 (ΦΕΚ 167/28-8-2014), οι Επιθεωρήσεις  Μεταλλείων υποβιβάστηκαν σε τμήματα και εντάχθηκαν στο σώμα Επιθεώρησης Περιβάλλοντος, Δόμησης, Ενέργειας και Μεταλλείων του ΥΠΕΚΑ.

* Η Αστυνομία Μεταλλείων συγκαταλέγεται στις λεγόμενες εξαιρετικές αστυνομικές αρχές.

## Αρχαιότητα
Στην αρχαία Αθήνα ίσως να υπήρχαν ιδιαίτεροι υπάλληλοι που επόπτευαν τα μεταλλεία αν ληφθεί υπόψη οι αναφορές στα περί των μεταλλείων εγκλήματα καθώς και οι ειδικές διαδικασίες που ακολουθούσαν αυτών λεγόμενες "δίκαι μεταλλικαί", (Δημοσθένης, παραγραφή προς Πανταίνετο, 35), όπου οι καταπατητές, ή όσοι διάνοιγαν ορυχεία χωρίς άδεια, ή παρενοχλούσαν με οποιονδήποτε τρόπο την κανονική λειτουργία τιμωρούνταν ιδιαίτερα αυστηρά. 
Μάλιστα αναφέρεται ότι ο Δίφιλος καταδικάσθηκε επί τούτου σε θάνατο και ακόμη δήμευση της περιουσίας του, επειδή είχε αφαιρέσει μεταλλικούς δοκούς στήριξης θόλων από σήραγγες ορυχείου αργύρου, για βιοπορισμό, θέτοντας έτσι σε κίνδυνο τη ζωή των εργατών.

## Δείτε επίσης
* Γραφή αγράφου μετάλλου

## Πηγές
* Κ. Γαρδίκας "Αστυνομική"
* Κ. Μ. Σταμάτης "Αστυνομικό Δίκαιο"

Μεταλλείων
Κατηγορία:Μεταλλευτικό Δίκαιο
Κατηγορία:Ορυχεία
Επιγλωττίδα

thumb|Επιγλωττίδα, όπως φαίνεται σε ενδοσκόπηση, επισημασμένη με τον αριθμό 3.
**Επιγλωττίδα** είναι ένα χόνδρινο πτερύγιο που βρίσκεται στον λαιμό στη ρίζα της γλώσσας μπροστά από τον λάρυγγα. Η λειτουργία της συνίσταται στην αντανακλαστική φραγή της αναπνευστικής οδού κατά την κατάποση, για να αποφεύγεται η είσοδος τροφής στο λάρυγγα και στους πνεύμονες. Μετά την κατάποση, η επιγλωττίδα επιστρέφει στην αρχική της όρθια θέση.

Η επιγλωττίδα αποτελείται από ελαστικό χόνδρο που καλύπτεται από βλεννογόνο μεμβράνη, προσκολλημένη στην είσοδο του λάρυγγα. Συνδέεται με τον θυρεοειδή χόνδρο και το υοειδές οστό.

Η επιγλωττίδα μπορεί να παρουσιάσει φλεγμονή και πρήξιμο σε μια πάθηση που ονομάζεται επιγλωττίτιδα, η οποία οφείλεται συνήθως στο βακτήριο *Haemophilus influenzae*. Το πρήξιμο μπορεί να φράξει τους αεραγωγούς, δυσκολεύοντας την αναπνοή και οδηγώντας σε ιατρική κατάσταση έκτακτης ανάγκης. 

Κατά τη διάρκεια της ενδοτραχειακής διασωλήνωσης, η επιγλωττίδα αποτελεί βασικό ανατομικό σημείο για την επιτυχή τοποθέτηση του ενδοτραχειακού σωλήνα στην τραχεία. Η σωστή τοποθέτηση του λαρυγγοσκοπίου είναι ζωτικής σημασίας για την απεικόνιση της επιγλωττίδας και στη συνέχεια την ανύψωσή της, αποκαλύπτοντας τις φωνητικές χορδές για διασωλήνωση.

## Παραπομπές


## Εξωτερικοί σύνδεσμοι

Κατηγορία:Αναπνευστικό σύστημα
Κατηγορία:Πεπτικό σύστημα
Ρινικές κοιλότητες

thumb|250px|Ανατομία των ρινικών κοιλοτήτων
Οι **ρινικές κοιλότητες** είναι ένα από τα όργανα του αναπνευστικού συστήματος και βρίσκονται στην αρχή του αναπνευστικού συστήματος.

Το εσωτερικό των ρινικών κοιλότητων καλύπτεται με μια μεμβράνη που λέγεται βλεννογόνος.

Στο βλεννογόνο υπάρχουν κύτταρα που παράγουν βλέννα.Η βλέννα υγραίνει τον αέρα και συγκρατεί σκόνες και άλλα σωματίδια του εισπνεόμενου αέρα.Τα ξένα σωματίδια συγκρατούνται επίσης και από τις τρίχες που υπάρχουν στις ρινικές κοιλότητες.

Τα άφθονα και τα επιφανειακά αιμοφόρα αγγεία που υπάρχουν στον βλεννογόνο των ρινικών κοιλοτήτων θερμαίνουν τον εισπνεόμενο αέρα.Ο αέρας αφού περάσει από τις ρινικές κοιλότητες,διέρχεται από το φάρυγγα.

## Δείτε επίσης

*Φάρυγγας
*Βλεννογόνος
*Βλέννα

## Πηγές
* Αντρέας Χρ. Κούσπαρος,Αντρούλα Χ. Νικολάου,Αντρούλα Α. Ανθούλη: Ανθρωπολογία Γ' Γυμνασίου

Κατηγορία:Αναπνευστικό σύστημα
Πλεονεξία

**Πλεονεξία** ονομάζεται η ανθρώπινη τάση για υπερβολική απόκτηση υλικών αγαθών και εξουσίας, για απόκτηση περισσότερων αγαθών από όσα έχει κανείς ή από όσα δικαιούται. Πρόκειται για αρνητική ιδιότητα με την οποία ασχολήθηκαν και οι αρχαίοι Έλληνες σε πολλά τους κείμενα, αλλά και πολλοί συγγραφείς του Χριστιανισμού, δεδομένου ότι μπορεί να έχει αρνητικές επιπτώσεις στις ατομικές και κοινωνικές σχέσεις, καθώς μπορεί να οδηγήσει σε ανταγωνιστικότητα, ζήλια και γενικά σε συμπεριφορές που διακυβεύουν την αλληλεγγύη και την κοινωνική αρμονία.

## Παραπομπές


## Περαιτέρω μελέτη
* 
* 
* 
* 

Κατηγορία:Ηθική
Τριαδικό σύστημα αρίθμησης

Το **τριαδικό σύστημα αρίθμησης** είναι σύστημα αρίθμησης με βάση τον αριθμό 3.

Αν και το *τριαδικό* συχνότερα αναφέρεται σε ένα σύστημα στο οποίο τα τρία ψηφία, 0, 1, και 2, είναι όλοι οι μη αρνητικοί ακέραιοι αριθμοί, το επίθετο δανείζει επίσης το όνομά του στο ισορροπημένο τριαδικό σύστημα, που χρησιμοποιείται στη λογική σύγκρισης και τους τριαδικούς υπολογιστές.

Ένα ψηφίο ενός αριθμού σε τριαδικό σύστημα ονομάζεται **trit** (**tr**inary dig**it**, τριαδικό ψηφίο), κατ' αναλογία με το bit.

## Πίνακας σύγκρισης

## Παράδειγμα
Ο τριαδικός αριθμός **(2102)<sub>3</sub>**  αναπαριστά ποσότητα ίση με 2 μονάδες **(2 x 3<sup>0</sup>)**, 0 τριάδες **(0 x 3<sup>1</sup>)**, 1 εννιάδα **(**1 **x 3<sup>2</sup>)** και 2 εικοσιεπτάδες **(2 x 3<sup>3</sup>)** . Διαβάζεται : "δυο,ένα,μηδέν,δυο με βάση 3". Ισούται δηλαδή με τον αριθμό 65 του δεκαδικού συστήματος, **2 x 3<sup>0</sup> + 0 x 3<sup>1</sup> + 1 x 3<sup>2</sup> + 2 x 3<sup>3</sup> = 65**

## Πρόσθεση τριαδικών αριθμών
Για την πρόσθεση των τριαδικών αριθμών ισχύουν οι ακόλουθοι κανόνες:

0 + 0 = 0 

0 + 1 = 1 

1 + 0 = 1 

1 + 1 = 2 

1 + 2 = 0 και 1 το κρατούμενο  

2 + 1 = 0 και 1 το κρατούμενο  

2 + 2 = 1 και 1 το κρατούμενο 

2 + 2 + 1 = 2 και 1 το κρατούμενο 

Έτσι για παράδειγμα, για να προσθέσουμε τους αριθμούς 155 και 65, έχουμε:

(155) 012202

(65)   002102 +

(220) 022011

Όπου η πρόσθεση αρχίζει όπως και στο δεκαδικό από τα δεξιά, δηλ. από την λιγότερο σημαντική θέση.

## Δείτε επίσης
* Πανψηφιακός αριθμός

Κατηγορία:Συστήματα αρίθμησης
Γλαυκοκερινίτης

Ο **γλαυκοκερινίτης** (αγγλ. glaucocerinite) είναι θειικό ορυκτό του αργιλίου, του χαλκού και του ψευδαργύρου. Οφείλει το όνομά του στις ελληνικές λέξεις *γλαυκός* (λόγω χρώματος) και *κέρινος* (λόγω υφής και λάμψης).

Αποτελεί σπάνιο δευτερογενές ορυκτό, σχηματιζόμενο από εξαλλοιώσεις μεταλλευτικών αποβλήτων θειούχων αποθέσεων χαλκού και ψευδαργύρου.

Ορυκτά με τα οποία σχετίζεται είναι ο σμιθσονίτης, ο αδαμίτης, ο κτενασίτης, ο σερπιερίτης, ο μαλαχίτης, ο αζουρίτης, η γύψος, ο σιδηροπυρίτης, ο σφαλερίτης, ο φθορίτης, ο ασβεστίτης και ο «λειμωνίτης».

Ανευρίσκεται στη Γερμανία (Βαυαρία, Θουριγγία, όρη Χαρτς, περιοχή Τάουνους), την περιοχή του Σάλτσμπουργκ στην Αυστρία, τη Σαβοΐα στη Γαλλία και την Αριζόνα των ΗΠΑ.

Στην Ελλάδα απαντά στα μεταλλεία Λαυρίου, αποτελώντας και "Type Locality" (TL). Συγκεκριμένα ανευρίσκεται στην Καμάριζα (μεταλλεία «Ιλάριον» αρ. 50, «Ζαν Μπατίστ» και «Σερπιέρη»), στο μεταλλείο Λαυρίου και στο μεταλλείο αρ. 19 του Σουνίου.

## Πηγές
*Handbook of Mineralogy
*Mindat.org
*Webmineral.com
*Mineralienatlas

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

Γλαυκοκερινιτης
Κατηγορία:Ορυκτά του θείου
Κατηγορία:Ορυκτά του χαλκού
Κατηγορία:Ορυκτά του ψευδαργύρου
Καρλ Φρίντριχ Μπούρνταχ

Ο **Καρλ Φρίντριχ Μπούρνταχ** (, 12 Ιουνίου 1776 – 16 Ιουλίου 1847) ήταν Γερμανός φυσιολόγος που γεννήθηκε στην Λειψία.

Πήρε πτυχίο ιατρικής στη Λειψία το 1800, έγινε καθηγητής φυσιολογίας στο Πανεπιστήμιο του Ντόρπατ το 1811, και τέσσερα χρόνια αργότερα ανέλαβε παρόμοια θέση στο Πανεπιστήμιο του Καίνιξμπεργκ.
 
Έδωσε το 1822 το όνομα, λόγω του τοξοειδούς σχήματος των μακρύτερων ινών της, στην τοξοειδή δεσμίδα. 

Μερικά από τα έργα του είναι: 
* *Diatetik für Gesunde* (1805)
* *Enzyklopädie der Heilwissenschaft* (τρεις τόμοι, 1810-12)
* *Vom Bau und Leben des Gehirns und Rückenmarks* (τρεις τόμοι, 1819-25)
* *Die Physiologie als Erfahrungswissenschaft* (1826-40)

## Παραπομπές


## Εξωτερικοί σύνδεσμοι
* 

Κατηγορία:Γερμανοί βιολόγοι
Κατηγορία:Γερμανοί πανεπιστημιακοί
Κατηγορία:Σάξονες
Κατηγορία:Φυσιολόγοι
Μουσικό όργανο

thumb|Πιάνο 
thumb|Κλασική κιθάρα
thumb|Τυμπάνια

Τα **μουσικά όργανα** είναι κατασκευάσματα τα οποία, με τον μηχανισμό τους και τις τεχνικές χρήσεις τους, χρησιμοποιούνται με σκοπό την παραγωγή μουσικών ήχων. Στην πράξη, κάθε μέσο που μπορεί να παράγει ήχους μπορεί να χαρακτηριστεί ως μουσικό όργανο.

Η εμφάνισή τους τοποθετείται στα πρώτα στάδια του ανθρώπινου πολιτισμού, χωρίς ωστόσο να μπορεί να καθοριστεί ακριβής χρονολογία εμφάνισης του πρώτου οργάνου. Τα πιο παλιά αρχαιολογικά ευρήματα αφορούν κάποιες πρωτόγονες φλογέρες ηλικίας 37.000ετών, χωρίς όμως να θεωρούνται τα πρώτα όργανα που υπήρχαν. 

## Ταξινόμηση
Υπάρχουν πολλοί τρόποι ταξινόμησης των μουσικών οργάνων. Όλες οι μέθοδοι εξετάζουν κάποιο συνδυασμό των φυσικών ιδιοτήτων του οργάνου, πως η μουσική εκτελείται στο όργανο, το εύρος του οργάνου, και τη θέση του οργάνου που μπορεί να λάβει σε μια ορχήστρα ή άλλη σύνθεση.

### Σύστημα Χόρνμποστελ-Σακς
Το σύστημα ταξινόμισης Χόρνμποστελ-Ζαξ (ή Ζακς-Χόρνμποστελ)   καθιερώθηκε από τους μουσικολόγους Φον Ε. Χόρνμποστελ (1914) και Κ. Ζακς (1940), και διακρίνει τα όργανα στις εξής κατηγορίες:
* ιδιόφωνα
* μεμβρανόφωνα
* χορδόφωνα
* αερόφωνα 
* ηλεκτρόφωνα

### Έγχορδα, πνευστά, κρουστά
Αυτή η μέθοδος ταξινόμησης με ελληνική προέλευση είναι διαδεδομένη στη Δύση και διακρίνει τα όργανα σε έγχορδα, κρουστά και πνευστά.

## Μερικά μουσικά όργανα
* Πιάνο
* Κιθάρα
* Τύμπανα
* Τυμπάνια
* Ακουστική κιθάρα
* Κρουστά
* Φλογέρα
* Αρμόνιο(πιάνο)
* Βιολί
* Ηλεκτρική κιθάρα
* Μπάσο
* Σαξόφωνο
* Μπουζούκι
* Μπαγλαμάς
* Λαούτο
* Ζουρνάς
* Κλαρινέτο (Κλαρίνο)
* Βιόλα
* Κοντραμπάσο
* Τρομπέτα
* Τρομπόνι
* Τούμπα
* Ούτι
* Ταμπουράς
* Κανονάκι
* Σαντούρι
* Νέϊ

## Πηγές-παραπομπές

* Εγκυκλοπαίδεια *Πάπυρος Λαρούς Μπριτάννικα* τομ. 3ος, σελ.148.
Επταδικό σύστημα αρίθμησης

Το **επταδικό σύστημα αρίθμησης** είναι σύστημα αρίθμησης με βάση τον αριθμό 7, και χρησιμοποιεί τα ψηφία από 0 έως 6.

## Πίνακας σύγκρισης

Κατηγορία:Συστήματα αρίθμησης
Νήσος Λορντ Χάου

Η **Νήσος Λορντ Χάου** (αγγλ.: *Lord Howe Island*), είναι ένα μικρό νησί στη Θάλασσα της Τασμανίας, 600 χιλιόμετρα ανατολικά της ηπειρωτικής χώρας της Αυστραλίας. Διοικητικά υπάγεται στη Νέα Νότια Ουαλία της Αυστραλίας. Έχει χερσαία έκταση 14,6 τ.χλμ και μόνιμο πληθυσμό 347 κατοίκων.

Το **Σύμπλεγμα Νήσων Λορντ Χάου**, το οποίο περιλαμβάνει και την Πυραμίδα του Μπολ ανακηρύχτηκε Μνημείο Παγκόσμιας Κληρονομιάς από την UNESCO το 1982.

Κατηγορία:Νησιά της Αυστραλίας
Κατηγορία:Μνημεία Παγκόσμιας Κληρονομιάς στην Αυστραλία
Bowling for Soup

Οι **Bowling for Soup** είναι πανκ συγκρότημα από το Τέξας που δημιουργήθηκε το 1994. Το συγκρότημα είναι γνωστό από τα hit singles του Girl all the bad guys want, Almost και High school never ends. Έχουν βγάλει 7 studio albums και 1 live album, ενώ συνολικά έχουν πουλήσει πάνω από 2.000.000 δίσκους παγκόσμια.

## Ιστορία

Οι Bowling for soup έγιναν γνωστοί από το 2ο τους άλμπουμ με όνομα Drunk enough to Dance και πιο συγκεκριμένα με το τραγούδι τους Girl all the bad guys want, αφού με αυτό κέρδισαν το 2003 ένα Grammy Award.

Η επιτυχία τους συνεχίστηκε το 2004 με το άλμπουμ τους A hangover you don't deserve που έγινε χρυσός στις Η.Π.Α. και πούλησε γύρω στους 800.000 δίσκους παγκοσμίως. Από το άλμπουμ ξεχώρισαν τα singles Almost και 1985.

Το 2006, κυκλοφόρησαν το άλμπουμ *The Great Burrito Excortion Case*. Είχαν δηλώσει πως θα ονομαζόταν *All My Rowdy Friends Are Still Intoxicated* ή *We're Not Fat, We Just Have Small Heads*, άλλα τελικά επέλεξαν τον τίτλο *The Great Burrito Excortion Case*. Το άλμπουμ έφτασε στην θέση 88 στα BillBoard Top 200 Albums. Το τραγούδι High School never Ends έκανε μεγάλη επιτυχία στις Η.Π.Α. και ανέβηκε στην θέση 40 στα βρετανικά charts. 

Το 2008 έβγαλαν το live album με το όνομα *Bowling for soup: Live and very attractive*, το οποίο έχει τραγούδια σε live εκτελέσεις από τα 6 αλμπουμ τους. 

Το 2009 έβγαλαν το άλμπουμ Sorry For Partyin. Τα singles My Wena και No hablo Ingles σημείωσαν μεγάλη επιτυχία, ενώ το άλμπουμ τους έφτασε στην θέση 47 στα USA Rock Albums.

## Εξωτερικοί σύνδεσμοι
* 

Κατηγορία:Αμερικανικά punk rock συγκροτήματα
Κατηγορία:Μουσικά συγκροτήματα από το Τέξας
Τρες Σαπότες

Με το όνομα **Τρες Σαπότες** ή **Τρες Ζαπότες**, φέρεται σπουδαίος αρχαιολογικός χώρος του Μεξικού, στη Κεντρική Αμερική.

Συγκεκριμένα ο χώρος αυτός βρίσκεται στη περιοχή της κοιλάδας του ποταμού Παπαλοάπαν, στη Πολιτεία Βερακρούς του Μεξικού παρά το νοτιοδυτικό μυχό του Κόλπου του Μεξικού.

Η περιοχή Τρες Σαπότες θεωρείται ένα από τα σημαντικότερα κέντρα των αρχαίων κατοίκων της περιοχής των Ολμέκων (1200-400 π.Χ.).

## Παραπομπές


## Εξωτερικοί σύνδεσμοι
* 

Κατηγορία:Αρχαιολογικοί τόποι στο Μεξικό
Ο μάγκας με το τρίκυκλο

***Ο Μάγκας με το τρίκυκλο*** είναι ελληνική αισθηματική μουσική κωμική ταινία του 1972, σε παραγωγή Φίνος Φιλμ και σε σκηνοθεσία - σενάριο Γιάννη Δαλιανίδη. Πρωταγωνιστούν οι: Σταύρος Παράβας, Τόνια Καζιάνη, Μάρθα Καραγιάννη και Κώστας Ρηγόπουλος.

## Πλοκή
Η Τόνια (Τόνια Καζιάνη), ιδιοκτήτρια μιας διαφημιστικής εταιρείας, προσλαμβάνει για καθαρίστρια τη Μάρθα (Μάρθα Καραγιάννη), ένα κορίτσι που το όνειρο της είναι να γίνει φωτομοντέλο. Την πρόσληψη αυτή διεκπεραιώνει ο Κώστας (Κώστας Ρηγόπουλος), υπάλληλος της εταιρείας. Η συγκεκριμένη κοπέλα καλεί την ιδιοκτήτρια στη λαϊκή οικογενειακή ταβέρνα στη γειτονιά της, όπου πηγαίνει μαζί με τον Κώστα, τον οποίο μόλις έχει απολύσει ο διευθυντής του, ο κύριος Παπαναστασίου (Διονύσης Παπαγιαννόπουλος). Στην ταβέρνα, η Τόνια γνωρίζει ένα λαϊκό παιδί, τον Σταύρο (Σταύρος Παράβας), που δουλεύει με ένα τρίκυκλο, και βάζει στοίχημα ως άλλος Πυγμαλίων ή μάλλον ως θηλυκός Πυγμαλίων μέσα σε ένα συγκεκριμένο χρονικό διάστημα να τον κάνει κύριο και στους τρόπους και στην εμφάνιση. Το πρόβλημα όμως είναι πως αντίθετα με ό,τι περίμενε αρχίζει να αναπτύσσεται ένα ειδύλλιο μεταξύ τους.

## Διανομή

* Σταύρος Παράβας - Σταύρος Περιβολάρης
* Μάρθα Καραγιάννη - Μάρθα
* Τόνια Καζιάνη - Τόνια Μαρκέτη**'
* [[Διονύσης Παπαγιαννόπουλος]] - Παπαναστασίου
* [[Κώστας Ρηγόπουλος]] - Κώστας
* [[Νίτσα Μαρούδα]] - Νίτσα**'
* Βασίλης Τσιβιλίκας - Τώνης
* Νικόλ Κοκκίνου - Μαρία
* Γιούλη Σταμουλάκη - Ερμίνα
* Κάτια Αθανασίου - Μπέτυ
* Γιώργος Τσαούσης - Γιώργος
* Θανάσης Παπαδόπουλος - Διαμαντής
* Γιώργος Ζαϊφίδης - Καραθόδωρος
* Μάνια Κολιανδρή - Καίτη

## Παραγωγή
Ο Γιάννης Δαλιανίδης μεταφέρει στον κινηματογράφο το θεατρικό του μιούζικαλ "Το σεξ και πως να το αποκτήσετε", έργο που είχε αντικαταστήσει στη σκηνή στο θέατρο Πάνθεον που δεν υπάρχει πια - τη σεζόν 1970-71,  το θρυλικό "Μαριχουάνα στοπ", αλλά με διαφορετική διανομή ρόλων. Ο Σταύρος Παράβας στα πολύ πάνω του τότε στο θέατρο και στο σινεμά, έπαιξε το ρόλο που στο θέατρο είχε παίξει πρώτα ο Γιώργος Πάντζας, η Τόνια Καζιάνη αντικατέστησε την Ζωή Λάσκαρη και η Μάρθα Καραγιάννη την Δέσποινα Στυλιανοπούλου. Στην ταινία τραγουδά το αστέρι εκείνης της εποχής, ο Φίλιππος Νικολάου.

Η ταινία έκανε πρεμιέρα στις 9 Οκτωβρίου 1972. Με 163.910 εισιτήρια, ήρθε στην 6η θέση ανάμεσα σε 64 ελληνικές ταινίες της σαιζόν. 
Κυκλοφόρησε με τη μορφή DVD στις 15 Μαρτίου 2006. 

## Παραπομπές


## Εξωτερικοί σύνδεσμοι
* ''Ο μάγκας με το τρίκυκλο'' στην Ταινιοθήκη της Ελλάδος
* ''Ο μάγκας με το τρίκυκλο'' στη Φίνος Φιλμ
* ''Ο μάγκας με το τρίκυκλο'' στο Cine.gr

Κατηγορία:Ταινίες του 1972
Κατηγορία:Ελληνικές ταινίες της δεκαετίας 1970
Κατηγορία:Ελληνόφωνες ταινίες
Κατηγορία:Ελληνικές μουσικές κωμικές ταινίες
Κατηγορία:Ελληνικές αισθηματικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Μεσιέ 97

thumb|300px|right|Ερασιτεχνική φωτογραφία του Μεσιέ 97. Διακρίνονται τα δύο "μάτια"
Το **Μεσιέ 97** (γνωστό και ως *νεφέλωμα Κουκουβάγια* (Owl Nebula), *Μ97* και *NGC 3587*) είναι πλανητικό νεφέλωμα σε απόσταση περίπου 2.000 ετών φωτός στον αστερισμό Μεγάλη Άρκτος. Ανακαλύφθηκε από τον Πιέρ Μεσαίν το 1781. Στην περιγραφή του αναφέρει επίσης τους Μεσιέ 108 και Μεσιέ 109.

## Χαρακτηριστικά
Το Μεσιέ 97 χαρακτηρίζεται ως ένα από τα πιο περίπλοκα πλανητικά νεφελώματα. Το κεντρικό άστρο έχει φαινόμενο μέγεθος 16 και έχει περίπου 0,7 ηλιακές μάζες. Το νεφέλωμα μόνο του έχει μάζα ίση περίπου με 0,15 ηλιακές μάζες και σχηματίστηκε περίπου πριν 6.000 χρόνια.

Το νεφέλωμα πήρε το όνομά του εξαιτίας των δύο "οφθαλμών κουκουβάγιας" που είναι ορατοί με τηλεσκόπια μεγαλύτερα των 20 εκατοστών.

## Εξωτερικοί σύνδεσμοι

* The Owl Nebula at Calar Alto Observatory
* The Owl Nebula @ SEDS Messier pages
* NightSkyInfo.com - M97, the Owl Nebula 
* M97, imaged with a semiprofessional amateur-telescope

97
3587
Κατηγορία:Μεγάλη Άρκτος
Κατηγορία:Πλανητικά νεφελώματα
Μεσιέ 93

Το **Μεσιέ 93** (γνωστό και ως *Μ93* και *NGC 2447*) είναι ανοικτό σμήνος σε απόσταση περίπου 3.500 ετών φωτός στον αστερισμό Πρύμνη.

## Ιστορικό
Το Μεσιέ 93 ανακαλύφθηκε από τον ίδιο το Σαρλ Μεσιέ στις 20 Μαρτίου 1781.

## Περιγραφή
Το Μεσιέ 93 έχει τριγωνικό σχήμα. Αποτελείται από τουλάχιστον 80 μέλη που εκτείνονται σε μία περιοχή 20 με 25 ετών φωτός στη δεδομένη απόσταση. Η ηλικία του σμήνους υπολογίζεται σε περίπου 100 εκατομμύρια έτη. Τα λαμπρότερα μέλη του σμήνους είναι μπλε γίγαντες τύπου Β9.

## Παραπομπές


## Εξωτερικοί σύνδεσμοι

* Open Cluster M93 @ SEDS Messier pages 

93
2447
Κατηγορία:Πρύμνη (αστερισμός)
Ο κατεργάρης

***Ο κατεργάρης*** είναι ελληνική κωμική αισθηματική ταινία του 1971, παραγωγής της Φίνος Φιλμ και σε σενάριο - σκηνοθεσία Γιάννη Δαλιανίδη.

## Πλοκή

Ο Χρόνης Βαρνής (Χρόνης Εξαρχάκος), ένας φιλήσυχος όσο και φοβητσιάρης άνθρωπος, υπάλληλος μιας εταιρείας, της οποίας ο πρόεδρος, Μίλτος Κλαδαράς (Γιάννης Μιχαλόπουλος), είναι ένας αυστηρός τύπος που έχει την ηθική πάνω από όλα, παριστάνει ότι έχει τις ίδιες ιδέες με το αφεντικό του. Κάποια στιγμή, όμως, η μικρή του αδελφή, Εύα (Νόρα Βαλσάμη), που ζει με αυτόν και τη γυναίκα του, την Τούλα (Κατερίνα Γιουλάκη), κάνει ένα νεανικό πάρτι στο σπίτι του -"to know us better!!!"- στο οποίο εκτός όλων των άλλων πηγαίνει και ο Αιμίλιος (Λευτέρης Βουρνάς), ο γιος του αυστηρού προέδρου. Ο φοβισμένος υπάλληλος έχει από τη μία τον αυστηρό πρόεδρο που του κάνει παρατηρήσεις συνέχεια και από την άλλη τον αυστηρό θείο του, τον Πλούταρχο (Σπύρος Καλογήρου), καθηγητή θεολογίας. Μόνιμο παράπονο του θείου είναι η Κική (Δώρα Φύτιζα), η κόρη του που ο ίδιος θεωρεί πως έχει ξεπεράσει κάθε επιτρεπτό όριο. Στο τέλος, η Εύα και ο Αιμίλιος ερωτεύονται, παντρεύονται, ενώ ο Χρόνης παίρνει προαγωγή στην εταιρεία.

## Διανομή

## Παραγωγή
Πρόκειται για μεταφορά στο σινεμά του θεατρικού έργου του Νίκου Τσιφόρου "Πάρτυ για νέους". Είναι η τελευταία ασπρόμαυρη παραγωγή της Φίνος Φιλμ και η μοναδική με πρωταγωνιστή τον Χρόνη Εξαρχάκο.  

Θρυλική έχει μείνει η ατάκα της Κατερίνας Γιουλάκη "αζμπέτε", που αρθρώνει προσπαθώντας να επαναλάβει την αγγλική φράση "to know us better" που χρησιμοποιεί η Νόρα Βαλσάμη για να αναφερθεί στο πάρτι και η αντίδραση του Χρόνη Εξαρχάκου που ήθελε να φωνάξει γιατρό νομίζοντας ότι πρόκειται για κάποια ασθένεια. 

Η ταινία έκανε πρεμιέρα στις αίθουσες στις 5 Απριλίου 1971. Με 157.614 εισιτήρια, ήρθε στην 38η θέση ανάμεσα σε 87 ελληνικές ταινίες της σαιζόν. 

## Παραπομπές


## Εξωτερικοί σύνδεσμοι
*''Ο κατεργάρης'' στην Ταινιοθήκη της Ελλάδος
**[https://finosfilm.com/portfolio-items/o-katergaris/ Ο κατεργάρης]* στη Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές αισθηματικές κωμικές ταινίες
Κατηγορία:Ελληνικές ασπρόμαυρες ταινίες
Θεοφάνης Γ΄ Ιεροσολύμων

Ο **Θεοφάνης Γ**' (περ. 1570 - 1644) διετέλεσε Πατριάρχης Ιεροσολύμων από το 1608 ως το 1644.

## Βιογραφικά στοιχεία
Ο κατά κόσμον Καρακάλλος γεννήθηκε το 1570 στη Δημητσάνα και ήταν ανηψιός του πατριάρχη Ιεροσολύμων Σωφρονίου Δ'. Εστάλη από αυτόν στη Μόσχα το 1603 προκειμένου να αναζητήσει οικονομική βοήθεια.

Εξελέγη Πατριάρχης το 1608. Επί της Πατριαρχίας του, το Πατριαρχείο Ιεροσολύμων απέκτησε μετόχιο στην Κωνσταντινούπολη.

Απεβίωσε στις 15 Δεκεμβρίου 1644.

## Συγγραφικό έργο
Συνέγραψε *Συνταγμάτιον κατά λατίνων περί εκπορεύσεως του αγίου Πνεύματος* και επιστολές.

## Παραπομπές


## Πηγές
* Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990, σελ.402
* 

Θεοφανης 03
Κατηγορία:Ορθόδοξοι λόγιοι
Ζακχαίος Ιεροσολύμων

Ο **Ζακχαίος** διετέλεσε Πατριάρχης Ιεροσολύμων. Η Πατριαρχία του διήρκεσε από το 112 έως και το 116 οπότε και πιθανότατα απεβίωσε.

Έχει αναγνωριστεί ως άγιος τόσο από την Ορθόδοξη όσο και από τη Ρωμαιοκαθολική Εκκλησία και η μνήμη του τιμάται στις 23 Αυγούστου.

## Παραπομπές


Πατριάρχες Ιεροσολύμων
Κατηγορία:Επίσκοποι του 2ου αιώνα
Ματθίας Α΄ Ιεροσολύμων

Ο **Άγιος Ματθίας Α΄** διετέλεσε Πατριάρχης Ιεροσολύμων.
## Βιογραφικό σημείωμα
Ο Ματθίας ήταν Εβραϊκής καταγωγής και έγινε επίσκοπος το έτος 117 ως διάδοχος του Ιωάννη Α΄. Στον καιρό της αρχιεροσύνης του κυριαρχούσε καταπιεστική πολιτική των Ρωμαίων και διωγμοί των Χριστιανών της Παλαιστίνης. Απεβίωσε το 120. Η μνήμη του τιμάται στις 30 Ιανουαρίου.

Ματθιας 01
Κατηγορία:Επίσκοποι του 2ου αιώνα
Μαζαβάνης Ιεροσολύμων

Ο ** Μαζαβάνης ** (; - 260) διετέλεσε Πατριάρχης Ιεροσολύμων.
## Βιογραφικά στοιχεία
Ο Μαζαβάνης ήταν Δεσπότης Ιεροσολύμων. Λίγα διασώζονται περί αυτού. Ο Ευσέβιος ο Καισαρείας χρονολογεί τον θάνατό του στην εποχή του του Αυτοκράτορα Γαληνού. Γενικώς αποδεκτό είναι το 260 ως έτος θανάτου του.

Μαζαβανης
Κατηγορία:Επίσκοποι του 2ου αιώνα
Μεσιέ 92

thumb|right|300px|Το Μεσιέ 92 από την Ομάδα Τηλεσκοπίων Ισαάκ Νιούτον
Το **Μεσιέ 92** (γνωστό και ως *Μ92* και *NGC 6341*) είναι σφαιρωτό σμήνος σε απόσταση περίπου 26.700 ετών φωτός στον αστερισμό Ηρακλή. Το Μεσιέ 92 είναι ένα από τα λαμπρότερα σφαιρωτά σμήνη στο βόρειο ημισφαίριο, αλλά συνήθως παραβλέπεται εξαιτίας της εγγύτητάς του στο λαμπρότερο και εντυπωσιακότερο Μεσιέ 13. Με φαινόμενο μέγεθος +6,3 είναι ορατό στο γυμνό μάτι κάτω από πολύ καλές συνθήκες.

## Ιστορικό
Το Μεσιέ 92 ανακαλύφθηκε το 1777 από τον Γιόχαν Μπόντε. Ο Σαρλ Μεσιέ το πρόσθεσε στον κατάλογό του στις 18 Μαρτίου 1781, μαζί με τα αντικείμενα από το σμήνος της Παρθένου Μεσιέ 84 μέχρι Μεσιέ 91. Ο Γουίλιαμ Χέρσελ ήταν ο πρώτος που το ανέλυσε σε άστρα το 1783.

## Χαρακτηριστικά
Το Μεσιέ 92 έχει διάμετρο περίπου 110 έτη φωτός, η μάζα του υπολογίζεται ότι ισούται με 330.000 ηλιακές μάζες και η ηλικία του είναι μεγαλύτερη από 14 εκατομμύρια έτη φωτός. Στο σμήνος έχουν εντοπιστεί μόνο 16 μεταβλητά αστέρια, εκ των οποίων τα 14 είναι τύπου RR Λύρας.

## Εικόνες

File:M92 Hubble WikiSky.jpg|Η κεντρική περιοχή του Μεσιέ 92 από το ΔΤΧ
File:M92HunterWilson.jpg|Ο Μεσιέ 92 από ερασιτεχνικό τηλεσκόπιο


## Εξωτερικοί σύνδεσμοι

* Messier 92 @ SEDS Messier pages 
* Messier 92, Galactic Globular Clusters Database page

92
6341
Κατηγορία:Ηρακλής (αστερισμός)
Ζάμβδας Ιεροσολύμων

Ο **Ζάμβδας** (; - περ. 300) διετέλεσε Πατριάρχης Ιεροσολύμων.

## Βιογραφικά στοιχεία
Διετέλεσε Πατριάρχης υπό Αυτοκράτορα Διοκλητιανού. Ο Ευσέβιος ο Καισαρείας αναφέρει μόνο το όνομά του, χωρίς άλλες λεπτομέρειες. Το μόνο σίγουρο είναι ότι διαδέχτηκε τον Υμέναιο, και επομένως αρχιεράτησε από το 276 ως το 300 ή από το 298 ως το 300. 

Ζαμβδας
Κατηγορία:Βυζαντινοί του 3ου αιώνα
Κατηγορία:Βυζαντινοί του 4ου αιώνα
Κατηγορία:Επίσκοποι του 3ου αιώνα
Κατηγορία:Επίσκοποι του 4ου αιώνα
Μεγάλος Κοραλλιογενής Ύφαλος

Ο **Μεγάλος Κοραλλιογενής Ύφαλος** ή **Μέγα Κοραλλιογενές Φράγμα** (αγγλ. *Great Barrier Reef*) είναι ο μεγαλύτερος κοραλλιογενής ύφαλος στον κόσμο. Απαρτίζεται από 2.900 ξεχωριστούς υφάλους και 940 νησιά και εκτείνεται σε μήκος μεγαλύτερο των 2.600 χιλιόμετρων σε μία θαλάσσια περιοχή έκτασης περίπου 344.400 τετραγωνικών χιλιομέτρων. Ο ύφαλος βρίσκεται στη Θάλασσα των Κοραλλίων, έξω από τις ακτές του Κουίνσλαντ της βορειοανατολικής Αυστραλίας.

Ο Μεγάλος κοραλλιογενής ύφαλος δημιουργήθηκε, όταν πριν από 6.000 μέχρι 20.000 έτη, η περιοχή του ύφαλου ήταν ξηρά και υπήρχε μια παράκτια πεδιάδα και ηπειρωτικά νησιά. Καθώς η στάθμη της θάλασσας αυξανόταν σταθερά και η παράκτια πεδιάδα βυθιζόταν στα νερά, τα κοράλλια επεκτείνονταν όλο και ψηλότερα στους λόφους της. Με την περαιτέρω αύξηση της στάθμης, τα περισσότερα από τα ηπειρωτικά νησιά βυθίστηκαν. Τα κοράλλια έπειτα άρχισαν να εισβάλλουν στους λόφους και να διαμορφώνουν τις σημερινές κοραλλιογενείς νήσους και τους σκοπέλους. Η στάθμη της θάλασσας στον κοραλλιογενή ύφαλο δεν έχει αυξηθεί σημαντικά στα τελευταία 6.000 χρόνια.

Ο Μεγάλος Κοραλλιογενής Ύφαλος είναι ορατός από το διάστημα. Αποτελείται και σχηματίζεται από δισεκατομμύρια μικροσκοπικούς οργανισμούς, τα Κοράλλια, ένα είδος πολύποδων. Ο ύφαλος είναι σημαντική πηγή βιοποικιλότητας και αποτελεί από το 1981 Μνημείο Παγκόσμιας Κληρονομιάς της UNESCO.

Ένα μεγάλο μέρος του οικοσυστήματος του υφάλου είναι υπό προστασία. Η κατάχρηση της περιοχής από τον άνθρωπο (*[[υπεραλίευση]], [[τουρισμός]]*), καθώς και οι καταστροφικές επιπτώσεις των κλιματικών αλλαγών στην περιοχή, έχουν οδηγήσει στη λήψη μέτρων για την προστασία του υφάλου και τη διατήρηση της βιοποικιλότητας που φιλοξενεί.

Ο Μεγάλος Κοραλλιογενής Ύφαλος είναι γνωστός επί αιώνες στους Αβορίγινες και τους λοιπούς αυτόχθονες της περιοχής, και κατέχει σημαντικό ρόλο στην κουλτούρα και παράδοση τους. Ο ύφαλος είναι ένας ιδιαίτερα δημοφιλής προορισμός των τουριστών, και εκεί στηρίζεται κυρίως η οικονομική δραστηριότητα της περιοχής.

## Δείτε επίσης
* Εθνικό Πάρκο Κομόντο
* Νησιά Γκαλαπάγκος
* Χερσόνησος Βαλντές

## Πηγές


## Βιβλιογραφία
Νίκη Ευελπίδου: «Ο θαυμαστός κόσμος του "Μεγάλου Κοραλλιογενούς Φράγματος" "Great Barrier Reef"», *[[Περισκόπιο της Επιστήμης]]*, τεύχος 210, (Οκτώβριος 1997), σελ. 42-51

Κατηγορία:Γεωγραφία της Αυστραλίας
Κατηγορία:Κοραλλιογενείς ύφαλοι
Κατηγορία:Μνημεία Παγκόσμιας Κληρονομιάς στην Αυστραλία
Υμέναιος Ιεροσολύμων

Ο **Υμέναιος** (; - 298) διετέλεσε Πατριάρχης Ιεροσολύμων.
## Βιογραφικά στοιχεία
Δεν είναι γνωστό πότε ακριβώς πότε αρχιεράτησε. Γενικά αποδεκτό είναι ότι διαδέχτηκε τον Μαζαβάνη το 260 ή 266.  

Ο Υμέναιος έγινε γνωστός, επειδή καθαίρεσε τον Δεσπότη Παύλο της Αντιοχείας και προκάλεσε την αντίδραση μερικών Δεσποτών της Παλαιστίνης και της Αραβίας, οι οποίοι συνέθεσαν την «προς Υμέναιον επιστολή». Είναι όμως επίσης πιθανόν, ότι η επιστολή αυτή είναι μεταγενέστερη πλαστογραφία. 

Απεβίωσε το 276 ή 298.

## Παραπομπές


Κατηγορία:Πατριάρχες Ιεροσολύμων
Κατηγορία:Επίσκοποι του 3ου αιώνα